Négy fiatalkorút gyanúsít a rendőrség a héten elkövetett hadházi gyilkossággal, előzetes letartóztatásukat a Debreceni Járásbíróság el is rendelte – közölte vasárnap délben a Hajdú-Bihar Megyei Rendőr-főkapitányság sajtóügyeletese az MTI-vel.

Balogh Péter Tamás tájékoztatása szerint egy 15, két 16 és egy 17 éves fiatalt vettek előzetes őrizetbe csütörtökön, akik a rendőrség szerint május 13-án hétfőn megöltek Hajdúhadházon egy 66 éves férfit. – mondta.

Az áldozatot vascsővel verték meg, a férfi a szakszerű kórházi ellátás ellenére, életét vesztette.

A nyomozás során kiderült, az idős férfi kutyaugatásra ment ki a kertjébe. A kertben a gyanúsítottak egy vascsővel leütötték, majd a lakásából rövid kutatás után 6000 forintot vettek el, közben a sértett feleségét megfenyegették – ismertette a sajtóügyeletes. (MTI)